INTERJÚKÉRDÉSEK

1.Mit tud Ön a Társulat megalapításáról: mi lehetett az oka a Mathematikai és Phyisikai Társulat, a későbbi Eötvös Loránd Matematikai és Fizikai Társulat különválásának, a mai Társulat megalakulásának?

2.Mi az újdonság a Társulat mai fő céljaiban, szerepében a 60 évvel ezelőttihez képest?

3.Hogyan változott ez idő alatt a Társaság összetétele, taglétszáma, társadalmi szerepe, nemzetközi elismertsége? Hogyan változott a tudomány szponzorációja?

4.Voltak-e a Társulatnak kapcsolatai más természettudományos egyesületekkel, alapítványokkal, civil/gazdasági szervezetekkel, a mindenkori oktatáspolitikával, oktatási és kulturális intézményekkel?

5.Ki üzemelteti a honlapot, kap-e érte díjazást, megfelelő-e Ön szerint a honlap megjelenése, tartalma, frissítésének gyakorisága, követi-e a mai kor technikai fejlődését?

6.Hogyan jutnak el a friss hírek a tagsághoz?

7.Milyen a tagság összetétele, csökkent-e vagy nőtt az utóbbi években? Fiatalok-idősek, tanárok-kutatók aránya? Mit tesznek a fiatalok, középiskolások és egyetemisták bevonása érdekében?

8.Milyen tevékenységekbe tudja bevonni a középiskolásokat a Társulat? Mondjon egy vagy több hatékony társulati akciót!

9.Milyen a Társulat anyagi helyzete, fenn tudja-e tartani folyóiratait, konferenciáit, vándorgyűléseit, illetve legfontosabb tevékenységeit tudja-e folyamatosan finanszírozni?

10.Mi a véleménye a MTESZ múltbéli és jelenlegi szerepéről a természettudományos egyesületek szempontjából, szükség van-e rá, mi vezetett az anyagi ellehetetlenüléséhez?

11.Szükséges volna-e a mostaninál jobb kapcsolati hálót fenntartani más természettudományos társulatokkal, alapítványokkal, megérné-e akár anyagilag, akár szakmai szempontból?

Budapest, 2014. január. 17. Oláh Vera